20 leerlinge in hof ná geweld | Maroela Media
Die 20 hoërskoolleerders wat Maandag in hegtenis geneem is nadat hulle van hul mede-skoliere met klippe bestook het tydens 'n gewelddadige betoging, het in die hof verskyn.
Maroela Media het vroeër berig die polisie se taktiese reaksie- en honde-eenheid is na 'n betoging in Weenen, KwaZulu-Natal, ontbied nadat 'n groep skoliere gewelddadig geraak het.
Lt. Nqobile Gwala, woordvoerder van die polisie, het gesê die leerders, tussen 15 en 19 jaar oud, het in die hof verskyn en 13 van hulle bly in aanhouding. "Vyf leerders is in die sorg van hul ouers vrygelaat terwyl die ander twee is na plekke van veiligheid geneem."
Gwala het gesê die leerders sal weer Maandag in die hof verskyn wanneer die 13 wat in aanhouding is om borgtog sal aansoek doen. Die leerlinge is in hegtenis geneem op aanklagte van openbare geweld.
"Die groep is glo uit 'n plaaslike hoërskool geskors oor hul ontwrigtende gedrag en het in 'n groep voor die skool saamgedrom om ander skoliere te verhoed om skool by te woon," het Gwala vroeër gesê. "Die groep het die ander leerders met klippe bestook en hulle gedreig." Sy het gesê twee busse, talle vensters van die skoolgebou en 'n paar vensters van nabygeleë huise is deur die betogers beskadig.
Pta-straatnaamtwis draai in grondwethof
Lyfstraf moet gegee word, sal hul ore oopmaak,
Net jamerlik lyfstraf is af ge stel. So n paar hale oor die sitvlak verig wondere.
Aggasiestowg. Helle hes sekere nouw disatvaantidged…of rasisme gaan weer aanghaal word?
Waar is die ou dae se Polisie rottang… in sout gele… oopkloof en die ore behoorlik oopmaak? Lyk my klipgooi is n nuwe sport sort vat sy nek uitsteek…